
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 

Община Кърджали е конкретен бенефициент по обявената процедура BG16FFPR002-5.009 „Зелени мерки в градска среда“(4) по Програма „Околна среда“ 2021-2027 г.
Целта на процедурата е да се допринесе за подобряване качеството на атмосферния въздух (КАВ) чрез намаляване наднормените нива на фини прахови частици (ФПЧ10) на територията на общини с нарушено качество на въздуха по този показател в периода 2017-2021.
По процедурата ще се финансират дейности за изграждане и/или надграждане на зелена инфраструктура за намаляване на вторичното разпрашаване в градска среда.
Допустими са дейности по озеленяването (ландшафтно оформяне с растителност) с дървесни и храстови видове, както и затревяване, по протежение на натоварени градски улици/булеварди; както и на откритите училищни площи и такива на територията на детски градини – общинска собственост, както и обществени публични пространства с отворен достъп (обществено достъпни), включително градски паркове, градини, площади, междублокови пространства и др. Терените/обектите, в които ще се интервенира, следва да са публична общинска или частна общинска собственост в регулационните граници в урбанизираните територии на населено място в рамките на съответната общината.
Максималният размер на проектното предложение на Община Кърджали е 4 475 173,75 лв. По процедурата могат да се предоставят до 100% от максималния размер на допустимите разходи. 
[bookmark: _GoBack]Максималният срок за изпълнение на проекта е 60 месеца.
[bookmark: _Hlk159861171][bookmark: _Hlk160197614]Съгласно изискванията от Условията за кандидатстване по процедурата е необходимо да се представи Решение на Общински съвет за кандидатстване по настоящата процедура, на основание Закона за местното самоуправление и местната администрация, за обезпечаване на поддръжката на изградената в рамките на проекта зелена инфраструктура и че в периода на устойчивост видът и предназначението на обектите няма да бъдат променяни и на територията на новоизградените зелени системи/площи в изпълнение на проекта няма да се допуска застрояване за период, не по-малък от 5 години след крайното плащане към бенефициента


Предвид гореизложеното, предлагам Общински съвет Кърджали да разгледа и обсъди следния проект на решение: 
ПРОЕКТ
Р Е Ш Е Н И Е 

На основание чл. 21, ал. 1, т. 23 и ал. 2 от Закона за местното самоуправление и местната администрация, Общински съвет Кърджали реши:
1. Дава съгласие  Община Кърджали да кандидатства с проектно предложение по процедура BG16FFPR002-5.009 „Зелени мерки в градска среда“(4) по Приоритет 5 „Въздух“ на Програма „Околна среда“ 2021-2027 г.
2. Дава съгласие за обезпечаване на поддръжката на изградената в рамките на проекта зелена инфраструктура.
3. Поема ангажимента в периода на устойчивост видът и предназначението на обектите да не се променя.
4. Поема ангажимента на територията на новоизградените зелени системи/площи в изпълнение на проекта да не се допуска застрояване за период, не по-малък от 5 години след крайното плащане към Община Кърджали.
5. Упълномощава Кмета на Община Кърджали да подписва всички документи, свързани с кандидатстването и подаването на проектно предложение по  процедура BG16FFPR002-5.001 „За по-чист въздух“ по приоритет 5 на Програма „Околна среда” 2021-2027 г.

